549.101 REGOLAMENTI DWAR IL-KONSERVAZZJONI TAL-GĦASAFAR SELVAĠĠI (DIKJARAZZJONI DWAR L-ISTAĠUN TAL-KAĊĊA FIL-ĦARIFA GĦALL-GAMIEM) L-AVVIŻ LEGALI 77 tal-2016. L-AVVIŻ LEGALI 77 tal-2016. 1. Titolu It-titolu ta’ dawn ir-regolamenti huwa r-Regolamenti dwar il-Konservazzjoni tal-Għasafar Selvaġġi (Dikjarazzjoni dwar l-Istaġun tal-Kaċċa fil-Ħarifa għall-Gamiem. 2. Tifsir. L.S.549.42 Kliem u frażijiet użati f’dawn ir-regolamenti, kemm-il darba r-rabta tal-kliem ma tkunx teħtieġ xort’oħra, għandu jkollhom l-istess tifsir bħal dak mogħti fir-Regolamenti dwar il-Konservazzjoni tal-Għasafar Selvaġġi, hawnhekk iżjed ’il quddiem imsejħin "ir-Regolamenti dwar l-Għasafar Selvaġġi". 3. Minkejja d-dispożizzjonijiet tar-regolament 19(3) tar-Regolamenti dwar l-Għasafar Selvaġġi, l-istaġun tal-Kaċċa fil-Ħarifa għall-Gamiema (Streptopeliaturtur) fuq l-art għandu jkun bejn l-1 ta’ Settembru u t-30 ta’ Settembru ta’ kull sena, biż-żewġ ġranet inklużi: Iżda d-dispożizzjonijiet tar-regolament 19(3) tar-Regolamenti dwar l-Għasafar Selvaġġi għandhom jiqbgħu applikabbli, salv għal dak li huwa inkonsistenti ma’ din id-dispożizzjoni. 4. Kondizzjonijiet ta’ kaċċa. (1) Il-kwota komplessiva għall-istaġun tal-kaċċa fil-Ħarifa għall-Gamiema għandha tkun 7,000. (2) L-istaġun tal-kaċċa fil-Ħarifa għall-Gamiema jista’ jiġi magħluq qabel it-30 ta’ Settembru ta’ kull sena jekk il-kwota stabbilita bis-sub regolament (1) tintlaħaq. (3) Id-detentur tal-liċenza għandu jinformal fit-Taqsima tar-Regolamentazzjoni għall-Għasafar Selvaġġi l-ammont ta’ Gamiem ikkaċċjat minn u permezz tas-sistema telefonika qabel ma jħalli ż-żona tal-kaċċa. (4) Jekk tkun intlaħqet il-kwota, id-detenturi tal-liċenza għandhom jirċievu notifika għal dan l-għan u l-ebda kaċċa għall-Gamiem ma jista’ jsir minn dak il-mument ’il quddiem. 5. Liċenzi speċjali u kwoti. Kull persuna li tonqos milli tikkonforma ruħha ma’ xi dispożizzjoni ta’ dawn ir-regolamenti tkun ħatja ta’ reatu teħel il-pieni stabbiliti mir-regolament 27 tar-Regolamenti dwar l-Għasafar Selvaġ [i.